b'\n_START_ARTICLE_\nFunkcin\xc4\x97 schema\n_START_SECTION_\nNaudojimo pavyzd\xc5\xbeiai\n_START_PARAGRAPH_\nPavyzd\xc5\xbeiui, radijo funkcin\xc4\x97 schema neparodo vis\xc5\xb3 laid\xc5\xb3, \xc4\xaftais\xc5\xb3 ir jungikli\xc5\xb3, bet tik schemati\xc5\xa1kai pavaizduoja pagrindinius radijo komponentus. Tuo tarpu radijo elektrin\xc4\x97je schemoje b\xc5\xabt\xc5\xb3 pavaizduojamos visi laidai, jungikliai, jungtys bei kitos detal\xc4\x97s._NEWLINE_Galima matyti funkcin\xc4\x97s schemos analogij\xc4\x85 su \xc5\xbeem\xc4\x97lapi\xc5\xb3 sudarymu, pavyzd\xc5\xbeiui, imkime \xc5\xa1alies greitkeli\xc5\xb3 \xc5\xbeem\xc4\x97lap\xc4\xaf. Jame parodomi tik pagrindiniai svarbiausi miestai ir svarbiausi keliai tarp j\xc5\xb3, o ne smulk\xc5\xabs miesteliai ar kaimai ir ne smulk\xc5\xabs vietin\xc4\x97s reik\xc5\xa1m\xc4\x97s keleliai. Jei reikia, tokia funkcin\xc4\x97 schema gali b\xc5\xabti atskirai detalizuojama pa\xc4\x97mus atskir\xc4\x85 srit\xc4\xaf._NEWLINE_Funkcin\xc4\x97se schemose yra naudojamas juodosios d\xc4\x97\xc5\xbe\xc4\x97s principas, pagal kur\xc4\xaf turinys yra pasl\xc4\x97ptas ir yra atsiribota nuo detali\xc5\xb3, kadangi jos n\xc4\x97ra svarbios arba n\xc4\x97ra \xc5\xbeinomos. Mes \xc5\xbeinome kas \xc4\xafeina ir kas i\xc5\xa1eina, bet ne\xc5\xbeinome kaip ta juodoji d\xc4\x97\xc5\xbe\xc4\x97 veikia._NEWLINE_Elektrotechnikoje, projektavimas da\xc5\xbenai yra pradedamas nuo auk\xc5\xa1to lygio funkcin\xc4\x97s schemos suk\xc5\xabrimo. Toliau projektuojant kuriamos vis detalesn\xc4\x97s funkcin\xc4\x97s schemos, kol galiausiai, funkcin\xc4\x97je schemoje yra atvaizduojami visi elementai tiek tiksliai, kad jau galima b\xc5\xabt\xc5\xb3 juos lengvai \xc4\xafgyvendinti (\xc5\xa1iuo atveju funkcin\xc4\x97 schema virsta elektrine schema). Tai yra vadinama smulkinamuoju projektavimu (angl. top-down). Geometrin\xc4\x97s formos da\xc5\xbenai yra naudojamos interpretuojant bei paai\xc5\xa1kinant proceso ar modelio prasm\xc4\x99. geometrin\xc4\x97s formos jungiamos linijomis, kad parodyti sujungimus (bendravim\xc4\x85) ir krypt\xc4\xaf. Kiekviena inzinerin\xc4\x97 disciplina naudoja savas kiekvienos formos reik\xc5\xa1mes.'